Γυναικείο πρωτοκυκλαδικό άγαλμα (Εθνικό Αρχαιολογικό Μουσείο, αρ.Π3978)

Το Έκθεμα του Εθνικού Αρχαιολογικού Μουσείου με αριθμό Π3978 είναι πρώιμο καλλιτέχνημα των Κυκλάδων που βρέθηκε στην Αμοργό.

Περιγραφή
Το μαρμάρινο άγαλμα παριστάνει γυναικεία μορφή σε χαρακτηριστική στάση με τα χέρια διπλωμένα κάτω από το στήθος. Η κοιλιά είναι ελαφρά φουσκωμένη, ενώ οι γλουτοί προεξέχουν αμυδρά. Είναι σε καλή κατάσταση, φέρει μερικές φθορές και είναι σπασμένο και ανασυγκολλημένο, ενώ μικρό τμήμα του δεξιού ποδιού επάνω από τον αστράγαλο έχει χαθεί.

Ερμηνεία και ιστορική τοποθέτηση 
Πρόκειται για χαρακτηριστικό δείγμα πρωτοκυκλαδικής γλυπτικής, σε παραλλαγή Σπεδού, που παριστάνει γυναίκα σε κατάσταση εγκυμοσύνης. Κατασκευάστηκε το 2800 - 2300 π.Χ. Είναι το έως τώρα μεγαλύτερο σε μέγεθος έργο πρωτοκυκλαδικής γλυπτικής που έχει βρεθεί.

Πηγές

 Νικόλαος Καλτσάς: Εθνικό Αρχαιολογικό Μουσείο: Τα γλυπτά, εκδ. «Καπόν», Αθήνα 2001, ISBN 960-7037-09-X

Αρχαία ελληνικά αγάλματα
Αρχαία κυκλαδική τέχνη
Εθνικό Αρχαιολογικό Μουσείο
Αρχαιολογικά ευρήματα στην Αμοργό